Fit-8 ta' Diċembru 2015, il-Kunsill approva l-konklużjoni ta' ftehimiet mal-Liechtenstein u l-Iżvizzera maħsuba biex itejbu l-osservanza tar-rekwiżiti tat-taxxa min-naħa tal-faddala privati. Iż-żewġ ftehimiet ser jikkontribwixxu għall-isforzi biex titrażżan l-evażjoni tat-taxxa , billi jobbligaw lill-istati membri tal-UE u liż-żewġ pajjiżi jiskambjaw informazzjoni awtomatikament. Dan ser jippermetti aċċess transfruntier aħjar lill-amministrazzjonijiet tagħhom tat-taxxa għall-informazzjoni dwar il- kontijiet finanzjarji tar-residenti ta' xulxin. Il-ftehimiet jaġġornaw ftehimiet tal-2004 li kienu jiżguraw li l-Liechtenstein u l-Iżvizzera japplikaw miżuri ekwivalenti għal dawk f'direttiva tal-UE dwar it-tassazzjoni tad-dħul mit-tfaddil. L-għan hu li jiġi estiż l-iskambju awtomatiku tal-informazzjoni dwar kontijiet finanzjarji sabiex il-kontribwenti ma jkunux jistgħu jaħbu kapital li jirrappreżenta dħul jew assi li ma tkunx tħallset it-taxxa fuqhom. Il-Kunsill approva wkoll l-iffirmar ta' ftehim simili dwar it-taxxa ma' , qabel ċerimonja tal-iffirmar aktar tard fil-jum. Il-ftehim bejn l-UE u l-Iżvizzera ġie ffirmat fis-27 ta' Mejju 2015, u l-ftehim bejn l-UE u l-Liechtenstein fit-28 ta' Ottubru 2015. Stqarrija għall-istampa dwar il-Ftehim bejn l-UE u l-Liechtenstein dwar l-iskambju awtomatiku ta' informazzjoni dwar kontijiet finanzjarji Stqarrija għall-istampa dwar il-Ftehim bejn l-UE u l-Iżvizzera dwar l-iskambju awtomatiku ta' informazzjoni dwar kontijiet finanzjarji Ara l-paġna tal-laqgħa